
Bakgrunn for forslaget
Forslagsstillerne har i vinter jobbet som valgkomité for Ellingsrud Idrettslag Innebandy (EiL Innebandy). I denne forbindelse har det dukket opp mange spørsmål som har behøvd flere under med avklaringer med Styret. Flere av disse spørsmålene kunne vært enkelt besvart dersom EiL Innebandy hadde egne vedtekter. Dette har handlet om styrets form, styrevervenes lengde og mandater, valgbare kandidater med mer. Ved årsmøtet i 2018, samt under oppkjøringen mot årets årsmøte blir det ved slike spørsmål ofte vist til Ellingsrud Idrettslag (EiL) sine vedtekter. Forslagsstillerne ser at det kan være nyttig for EiL Innebandy å ha egne vedtekter. Disse bør gjengi Innebandygruppas tilknytning til EiL, samt spesifisere vanlige foreningstekniske aspekter ved Innebandygruppa. 
[bookmark: _GoBack]I EiL sine vedtekter om grupper §19 (2) heter det at idrettslagets årsmøte beslutter hvordan undergruppene organiseres og ledes. Forslagsstillerne tolker dette slik at innebandyens egne vedtekter ikke er gyldige før de eventuelt vedtas på EiL sitt årsmøte.
Det å forfatte vedtekter er en omfattende oppgave, og det kan være hensiktsmessig at dette arbeidet blir gjort av en egen komité i samråd med en av Styrets representanter, eventuelt av Styret. Forslagsstillerne ønsker at Årsmøtet debatterer dette.

Forslag til årsmøtevedtak
Det vedtas å nedsette en vedtektskomité bestående av 3 medlemmer av EiL Innebandy samt én representant fra Styret. Vedtektskomitéen skal forfatte et forslag til vedtekter for EiL Innebandy basert på moderforeningen Ellingsrud Idrettslags vedtekter og tidligere årsmøtereferater fra EiL Innebandy. Vedtektene må være i tråd med retningslinjer fra Norges Idrettsforbund og Norsk Bandyforbund. Komitéens forslag til vedtekter fremlegges for Styret innen 15. mai 2019. Styret kaller inn til en ekstraordinær generalforsamling innen 15. juni 2019 med den hensikt å debattere og eventuelt vedta komitéens forslag. Innkallingen til den ekstraordinære generalforsamlingen skal foreligge senest 14 dager før og skal inneholde et komplett forslag til vedtekter.

Subsidiært forslag til årsmøtevedtak
Årsmøtet ønsker at Styret skal forfatte et forslag til vedtekter for EiL Innebandy basert på moderforeningen Ellingsrud Idrettslags vedtekter og tidligere årsmøtereferater fra EiL Innebandy. Vedtektene må være i tråd med retningslinjer fra Norges Idrettsforbund og Norsk Bandyforbund. Styret kaller inn til en ekstraordinær generalforsamling som avholdes innen 15. juni 2019 med den hensikt å debattere og eventuelt vedta forslaget. Innkallingen til den ekstraordinære generalforsamlingen skal foreligge senest 14 dager før og skal inneholde et komplett forslag til vedtekter.

